JY LEES NOU Bang vir haarverlies? Koffie is jou antwoord
Jou hare is jou kroon en wanneer dit oormatig uitval, kan jy depressief en vol angs raak. Maar het jy geweet die oplossing lê dalk in koffie? In SA is abnormale haarverlies ’n probleem vir sowat ’n derde van vroue bo 30, volgens ’n opname deur die navorsingsmaatskappy Plus 94 Research. Genetika, spanning, hormoonwanbalanse en ’n uitermate streng dieet kan alles tot die probleem bydra, volgens dr. Adolf Klenk, ’n Duitse haarsorgkenner wat SA vroeër vanjaar besoek het.
Don't forget to take a deep breath and relax. High levels of stress can stunt hair growth. pic.twitter.com/JVfzLp17ll — NIOXIN (@NioxinProducts) July 13, 2016
Kafeïen gee hare energie
“Jou haarwortels het baie energie nodig vir jou hare om doeltreffend te groei. Streng diëte kan veroorsaak dat te min voedingstowwe die haarwortels bereik. Tesame met spanning kan dit tot bros hare en voortydige haarverlies lei,” sê hy.
Dís waar haarsorgprodukte met kafeïen ’n verskil maak. Die kafeïen penetreer diep binne die haarwortel waar dit energie lewer en so gesonde haargroei stimuleer en help om haarverlies te voorkom, sê dr. Klenk. Dis egter belangrik om haarsorgprodukte wat kafeïen bevat te begin gebruik sodra jy oormatige haarverlies vermoed. Dit help dat jou haarwortels gesond en aktief bly. As ’n haarwortel eers dood is, kan dit nie weer vernuwe word nie, sê dr. Klenk.
We're up bright and early (even on a weekend) with the help of invigorating Niacin & Caffeine! #BadassHairDay: @stealingb A photo posted by OGXBeauty (@ogx_beauty) on Apr 16, 2016 at 6:06am PDT
Om daagliks sowat 50 tot 60 hare te verloor, is normaal, sê dr. Klenk. As jy meer as 100 hare per dag verloor, moet jy die probleem aanspreek.
Probeer dié produkte vir haarverlies:
Bykomende bronne: www.dailymail.co.uk, www.news.com.au
Nóg truuks om yl hare voller te laat lyk
VIDEO: Voed jou hare van binne met dié wenke